
REFERAT DE APROBARE
al Proiectului de hotărâre privind aprobarea Documentației de atribuire pentru desfășurarea procedurii de vânzare prin licitație publică a imobilului compus din clădire C1 – Grajd, în suprafață construită de 699,00 mp și teren aferent, în suprafață de 1074,00 mp, situat în intravilanul Satului Șoldanu, cvartal 1, parcela 1/10, număr cadastral 20581, aparținând domeniului privat al Comunei Șoldanu, Judeţul Călăraşi, administrat de Consiliul Local al  Comunei Șoldanu
Subsemnatul, Iulian GEAMBAȘU, Primarul Comunei Șoldanu,
Văzând:
· Hotărârea Consiliului local al comunei Șoldanu nr. 60 din 31.10.2012 privind constatarea apartenenței la domeniul privat al comunei Şoldanu, județul Călăraşi, a bunului-imobil compus din clădire C1 – Grajd, în suprafață construită de 699,00 mp, situată pe suprafața de 1074,00 mp teren aferent, fiind amplasat în intravilanul comunei Şoldanu, județul Călăraşi;
· Încheierea de intabulare nr. 4741 din 12.03.2013 emisă de OCPI Călăraşi b) - BCPI Oltenița;
· Raportul de evaluare întocmit de S.C. INCORSO CONSULT S.R.L., înregistrat la Primăria Comunei Șoldanu cu nr. 6669 din 22.11.2019;
· Hotărârea Consiliului Local al Comunei Șoldanu nr. 42 din 26.10.2021 prin care se aprobă inițierea procedurii de vânzare a imobilului compus din clădire C1 – Grajd, în suprafață construită de 699,00 mp și teren aferent, în suprafață de 1074,00 mp, situat în intravilanul Satului Șoldanu, cvartal 1, parcela 1/10, nr. cadastral 20581, aparținând domeniului privat al Comunei Șoldanu, Judeţul Călăraşi, administrat de Consiliul Local al Comunei Șoldanu.
Luând în considerare:
· prevederile art. 9 pct. 3 din Carta europeană a autonomiei locale, adoptată la Strasbourg la 15 octombrie 1985 şi ratificată prin Legea nr. 199/1997;
· prevederile art. 121 alin. (1) și (2) din Constituția României, republicată, aprobată prin Legea de revizuire a Constituției României nr. 429/2003;
· prevederile art. 7 alin. (2) din Codul civil al României, aprobat prin Legea nr. 287/2009, republicată, cu modificările și completările ulterioare;
· prevederile art. 211 din Ordonanța de urgență a Guvernului nr.57/2019 privind Codul Administrativ, cu modificările și completările ulterioare;
· prevederile Legii nr. 24/2000 privind normele de tehnică legislativă pentru elaborarea actelor normative, rerepublicată, cu modificările și completările ulterioare..
Analizând prevederile:
· Ordonanței de urgență a Guvernului nr.57/2019 privind Codul administrativ: 
· art. 1 alin. (2) - Prezentul cod se completeaza cu Legea nr. 287/2009 privind Codul civil, republicata, cu modificarile ulterioare, precum si cu alte reglementari de drept comun aplicabile in materie
· art. 3 - Autoritatile administratiei publice locale sunt: consiliile locale, primarii si consiliile judetene.
· art. 95 alin. (2) - Autoritatile si institutiile publice cu atributii de control/audit asupra activitatii administratiei publice locale au obligatia sa asigure indrumare, din oficiu sau la cererea autoritatilor administratiei publice locale, cu privire la aplicarea prevederilor legale din sfera lor de competenta.
· art. 96 - (1) Unitatile administrativ-teritoriale sunt persoane juridice de drept public, cu capacitate juridica deplina si patrimoniu propriu.
(2) Unitatile administrativ-teritoriale, precum si subdiviziunile administrativ-teritoriale sunt subiecte juridice de drept fiscal, titulare ale codului de inregistrare fiscala si ale conturilor deschise la unitatile teritoriale de trezorerie, precum si la unitatile bancare. 
(3) Unitatile administrativ-teritoriale sunt titulare ale drepturilor si obligatiilor ce decurg din contractele privind administrarea bunurilor care apartin domeniului public si privat in care acestea sunt parte, precum si din raporturile cu alte persoane fizice sau juridice, in conditiile legii.,
· art. 98 – (1) Comuna este unitatea administrativ-teritoriala de baza care cuprinde populatia rurala unita prin comunitate de interese si traditii, alcatuita din unul sau mai multe sate, in functie de conditiile economice, social-culturale, geografice si demografice. Prin organizarea comunei se asigura dezvoltarea economica, social-culturala si gospodareasca a localitatilor rurale.
(2) Comunele pot avea in componenta lor mai multe localitati rurale denumite sate, care nu au personalitate juridica.
(3) Satul in care isi au sediul autoritatile administratiei publice comunale este sat-resedinta de comuna.
· art. 105 alin. (1) - Autonomia locala se exercita de catre autoritatile administratiei publice locale de la nivelul comunelor, oraselor, municipiilor si judetelor.,
· art. 129 alin. (1) - Consiliul local are initiativa si hotaraste, in conditiile legii, in toate problemele de interes local, cu exceptia celor care sunt date prin lege in competenta altor autoritati ale administratiei publice locale sau centrale,
· art.129 alin.(2) lit.c) - Consiliul local exercita urmatoarele categorii de atributii: atributii privind administrarea domeniului public si privat al comunei, orasului sau municipiului; 
· art.129 alin.(6) lit.b) - In exercitarea atributiilor prevazute la alin. (2) lit. c), consiliul local: hotaraste vanzarea, darea in administrare, concesionarea, darea in folosinta gratuita sau inchirierea bunurilor proprietate privata a comunei, orasului sau municipiului, dupa caz, in conditiile legii; 
· art. 311 - Principiile care stau la baza atribuirii contractelor de concesiune de bunuri proprietate publica sunt:
a) transparenta - punerea la dispozitie tuturor celor interesati a informatiilor referitoare la aplicarea procedurii pentru atribuirea contractului de concesiune de bunuri proprietate publica;
b) tratamentul egal - aplicarea, intr-o maniera nediscriminatorie, de catre autoritatea publica, a criteriilor de atribuire a contractului de concesiune de bunuri proprietate publica;
c) proportionalitatea - orice masura stabilita de autoritatea publica trebuie sa fie necesara si corespunzatoare naturii contractului;
d) nediscriminarea - aplicarea de catre autoritatea publica a acelorasi reguli, indiferent de nationalitatea participantilor la procedura de atribuire a contractului de concesiune de bunuri proprietate publica, potrivit conditiilor prevazute in acordurile si conventiile la care Romania este parte;
e) libera concurenta - asigurarea de catre autoritatea publica a conditiilor pentru ca orice participant la procedura de atribuire sa aiba dreptul de a deveni concesionar in conditiile legii, ale conventiilor si acordurilor internationale la care Romania este parte.,
· art.363 alin.(2) - Stabilirea oportunitatii vanzarii bunurilor din domeniul privat al statului sau al unitatilor administrativ-teritoriale si organizarea licitatiei publice se realizeaza de catre autoritatile prevazute la art. 287, cu exceptia cazurilor in care prin lege se prevede altfel.
· art. 364 - (1) Prin exceptie de la prevederile art. 363 alin. (1), in cazul vanzarii unui teren aflat in proprietatea privata a statului sau a unitatii administrativ-teritoriale pe care sunt ridicate constructii, constructorii de buna-credinta ai acestora beneficiaza de un drept de preemptiune la cumpararea terenului aferent constructiilor. Pretul de vanzare se stabileste pe baza unui raport de evaluare, aprobat de consiliul local sau judetean, dupa caz.
(2) Proprietarii constructiilor prevazute la alin. (1) sunt notificati in termen de 15 zile asupra hotararii consiliului local sau judetean si isi pot exprima optiunea de cumparare in termen de 15 zile de la primirea notificarii.
(3) Prin legi speciale se pot institui alte exceptii de la procedura licitatiei publice.,
· art. 334 - (1) Documentatia de atribuire este alcatuita din:
a) caietul de sarcini;
b) fisa de date a procedurii;
c) contractul-cadru continand clauze contractuale obligatorii;
d) formulare si modele de documente.
(2) Dispozitiile art. 310 alin. (1) si (2) lit. a) si b), art. 312 alin. (2)-(4), (6) si (7) si ale art. 313 se aplica in mod corespunzator.
(3) Autoritatea contractanta are obligatia de a preciza in cadrul documentatiei de atribuire orice cerinta, criteriu, regula si alte informatii necesare pentru a asigura ofertantului o informare completa, corecta si explicita cu privire la modul de aplicare a procedurii de licitatie.
(4) Autoritatea contractanta are dreptul de a impune in cadrul documentatiei de atribuire, in masura in care acestea sunt compatibile cu obiectul contractului, conditii speciale de indeplinire a contractului prin care se urmareste obtinerea unor efecte de ordin social sau in legatura cu protectia mediului si promovarea dezvoltarii durabile.
(5) Garantia este obligatorie si se stabileste la nivelul contravalorii a doua chirii.
· art. 346 - Autoritatea contractanta are obligatia de a respecta prevederile art. 328 cu privire la evidenta documentelor procedurilor de inchiriere a bunurilor proprietate publica.
Față de elementele prezentate, în temeiul art. 136 alin. (1) coroborate art. 139 alin. (1) și alin. (2) lit. a) şi art. 196 alin. (1) lit. a) teza întâi din Ordonanța de urgență a Guvernului nr. 57/2019 privind Codul Administrativ, propun spre dezbatere și aprobare proiectul de hotărâre nr. 12 din 21.02.2022 privind aprobarea aprobarea Documentației de atribuire pentru desfășurarea procedurii de vânzare prin licitație publică a imobilului compus din clădire C1 – Grajd, în suprafață construită de 699,00 mp și teren aferent, în suprafață de 1074,00 mp, situat în intravilanul Satului Șoldanu, cvartal 1, parcela 1/10, număr cadastral 20581, aparținând domeniului privat al Comunei Șoldanu, Judeţul Călăraşi, administrat de Consiliul Local al  Comunei Șoldanu, însoțit de Anexa ce face parte integrantă din proiectul de hotărâre propus.	

